
R E F E R A T

Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere. 

Reţelele de canalizare existente nu acoperă toate zonele construite, situaţie întâlnită şi în cartierul Ghiroda, zona aferentă străzii Ţepeş Vodă. În acestă zonă, pe lângă casele proprietate personală există o grădiniţă pe strada Ţepeş Vodă şi o şcoală generală pe strada Flacăra. Această deficienţă impune realizarea unei reţele de canalizare pe acest traseu.

Valoarea totală a investiţiei “Realizare sistem major de canalizare-cartier Ghiroda” este estimată la 9.946.000 mii lei (cu TVA), respectiv 267.516 Euro.


Având în vedere faptul că finanţarea obiectivului “Realizare sistem major de canalizare-cartier Ghiroda,” se face din bugetul local , propunem aprobarea studiului de fezabilitate.

